คุโรซากิ อิจิโกะ - วิกิพีเดีย

# คุโรซากิ อิจิโกะ

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
เทนซะ ซันเงสึ

คุโรซากิ อิจิโกะ เป็นตัวการ์ตูนของเรื่องเทพมรณะ เป็นตัวเอกของเรื่องนี้ เป็นผู้มีพลังวิญญาณ สามารถมองเห็นดวงวิญญาณและเหล่ายมทูตได้

## [แก้] ลักษณะภายนอก

คุโรซากิ อิจิโกะภายนอกจะดูเหมือนพวกอันธพาลทั่วๆไป หากแต่ความจริงไม่ได้เป็นเช่นนั้น เขาเป็นคนที่ใจดีและอ่อนโยนลึกๆ แม้จะดูแข็งกร้าวในหลายๆครั้ง แต่ในความเป็นจริงเขาก็เป็นคนดีมากคนหนึ่ง และก็ยังมีทักษะในการวิวาทที่ยอดเยี่ยมซะด้วย(ด้วยการฝึกกับพ่อทุกวัน) ลักษณะภายนอกที่เด่นๆก็คือ ผมสีส้มซึ่งเป็นสีเดิมแท้ๆไม่มีย้อม(มีการคาดเดาว่าได้มาจากทางฝ่ายแม่)

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] ประวัติ

คุโรซากิ อิจิโกะ เป็นผู้ที่มีพลังวิญญาณที่กล้าแข็งมาตั้งแต่ยังเด็ก เขาสามารถมองเห็นเหล่าดวงวิญญาณทั้งหลายได้ ในวัยเด็กเขาต้องเสียแม่ไปเนื่องจากอุบัติเหตุ(ซึ่งที่จริงเพราะเอาตัวเองไปป้องกันอิจิโกะที่กำลังจะโดนฮอลล์โล่ว์นาม "แกรนด์ ฟิชเชอร์" เล่นงาน) เขาจึงโทษตัวเองอยู่ตลอดว่าตนเป็นต้นเหตุ ตั้งแต่นั้นเขาก็เป็นคนเงียบๆและชอบเก็บตัว

จนวันหนึ่ง เขาได้พบกับเหล่าวิญญาณร้ายที่เรียกว่า "ฮอลล์โล่(Hollow)" ซึ่งเข้าโจมตีวิญญาณตนหนึ่งในเมือง จนเขาเกือบจะโดนลูกหลงไปด้วย แต่เขาก็ได้รับความช่วยเหลือจากยมทูตจาก "โซลโซไซเอตี้" นาม "คุจิกิ ลูเคีย" และหลังจากนั้นเขาได้ก็พบกับลูเคียอีกครั้งที่บ้านของเขา โดยมาเตือนว่าครอบครัวของเขาจะได้รับอันตราย และยังไม่ทันจะขาดคำ ฮอลล์โล่ตนหนึ่งก็เข้าโจมตีครอบครัวของเขา ลูเคียที่เข้าช่วยก็พลาดท่า จนเธอต้องถ่ายทอดพลังยมทูตของเธอให้กับอิจิโกะส่วนหนึ่ง หากแต่อิจิโกะได้เอาพลังยมทูตทั้งหมดของเธอไปทำให้เขากลายเป็นยมทูตคนใหม่ไปและสามารถช่วยทุกคนรอดพ้นวิกฤติไปได้

ลูเคียที่สูญเสียพลังยมทูตทั้งหมด กลายเป็นร่างมนุษย์ธรรมดา จึงต้องคอยสนับสนุนอิจิโกะที่อยู่บนโลกจนกว่าพลังของตนกลับมา โดยอิจิโกะยิ่งได้ต่อสู้กับฮอลล์โล่ว์มาเท่าไหร่ เขาก็ยิ่งเข้าใจถึงความเป็นไปของมนุษย์ในหลายๆด้านมากยิ่งขึ้น

ในศึกครั้งหนึ่งที่เขาต้องดวลกับ "อิชิดะ อุริว" ผู้ที่เป็น "ควินชี่" ด้วยการสังหารฮอลล์โล่ว์ให้มากที่สุด จนเกิดความโกลาหลไปทั้งเมืองเนื่องจากฮอลล์โล่ว์จำนวนนับร้อยได้อาละวาดไปทั่วทั้งเมือง จนแม้กระทั่ง "เมนอส กรังเด้" ที่เป็นอภิมหาฮอลล์โล่ว์ก็ต้องมาปรากฎตัวที่นี่ด้วย ซึ่งแม้ในที่สุดอิจิโกะจะสามารถขับไล่พวกมันไปได้หมดจากความช่วยเหลือจากพรรคพวกคนอื่นๆ แต่มันก็ทำให้ลูเคียที่รับรู้ทุกอย่างนั้นรู้สึกผิดที่ต้องทำให้อิจิโกะต้องมาพัวพันกับเรื่องแบบนี้ เธอจึงตัดสินใจหนีจากอิจิโกะ จนอิจิโกะเองก็ต้องมาตาม แต่ก็ต้องมาเจอกับ "อาบาราอิ เร็นจิ" รองหัวหน้าหน่วย 6 แห่ง "13 หน่วยพิทักษ์" ซึ่งมาจับตัวลูเคียตามคำสั่งของโซลโซไซตี้ เพื่อนำตัวกลับไปลงโทษในความผิดที่มอบพลังยมทูตให้กับมนุษย์ อิจิโกะได้เข้าต่อสู้อย่างยากลำบาก จนในที่สุดก็เกือบจะเอาชนะได้ แต่ก็ต้องมาพ่ายแพ้ในพริบตาด้วยฝีมือของหัวหน้ายมทูตหน่วย 6 นาม "คุจิกิ เบียคุยะ" ผู้มีศักดิ์เป็นพี่ชายบุญธรรมของลูเคีย จนลูเคียถูกพาไปได้ในทึ่สุด

อิจิโกะ ได้รับการช่วยเหลือจาก "อุราฮาร่า คิสึเกะ"(หรืออดีตหัวหน้าหน่วย 12 แห่ง "13 หน่วยพิทักษ์")โดยเขาได้รับการฝึกฝนจากอุราฮาร่าจนสามารถปลดปล่อยดาบฟันวิญญาณของเขาสู่ระดับชิไคได้สำเร็จ และเขาก็ได้ตัดสินใจที่จะไปช่วยลูเคีย พร้อมกับพรรคพวกผู้มีพลังวิญญาณสูงอย่าง "อิโนะอุเอะ โอริฮิเมะ" "ชาโด ยาสึโทระ(แช็ด)" "อิชิดะ อุริว" และแมวดำพูดได้อย่าง "ชิโฮอิน โยรุอิจิ"(ซึ่งร่างจริงคือ อดีตหัวหน้าหน่วยปราบปรามของโซลโซไซตี้)

เมื่ออิจิโกะเดินทางไปถึงโซลโซไซตี้ ก็ต้องเผชิญกับอุปสรรคในการเข้าเซเรย์เทย์(สถานที่ซึ่งเหล่าดวงวิญญาณและยมทูตอาศัยอยู่)แต่ก็ได้รับการช่วยเหลือจาก "ชิบะ คุคาคุ" ซึ่งเป็นเพื่อนกับโยรุอิจิพร้อมกับได้ "ชิบะ กันจู" น้องชายของคุคาคุมาเป็นพรรคพวก(คู่กัด)เพิ่ม โดยการใช้ดอกไม้ไฟที่ใช้พลังวิญญาณเพื่อทะลวงสนามพลังของเซเรย์เทย์เข้าไป หากแต่เกิดความผิดพลาดเล็กน้อย ทำให้แม้จะเข้าไปได้ แต่ทุกคนก็ต้องกระจัดกระจายไปคนละทิศละทาง

อิจิโกะเองก็ต้องเผชิญความยากลำบากหลายประการ(แต่ก็ได้พรรคพวกอย่าง "ยามาดะ ฮานาทาโร่" ยมทูตหน่วย 4 มาด้วยเช่นกัน) ทั้งการต่อสู้กับยมทูตหน่วย 11 อย่าง "มาดาราเมะ อิคคาคุ" การต่อสู้กับเร็นจิอีกครั้ง การต่อสู้กับหัวหน้าหน่วย 11 "ซาราคิ เคมปาจิ" จนได้โยรุอิจิที่คืนร่างเดิมมาช่วยฝึกอีกจนสามารถปลุกขั้นบังไค(ปลดปล่อยสวัสดิกะ)ของดาบฟันวิญญาณได้สำเร็จ

ในตอนท้ายของภาค อิจิโกะได้เข้าช่วยเหลือลูเคียที่กำลังจะโดนประหาร และได้ต่อสู้กับเบียคุยะอีกครั้ง การต่อสู้ดำเนินไปอย่างดุเดือด ในที่สุดอิจิโกะก็สามารถกำชัยชนะไว้ได้อย่างหวุดหวิด และพรรคพวกที่กระจัดกระจายกันไปก็กลับมารวมได้อีกครั้ง

แต่ในท้ายที่สุด เขาก็ต้องมาพานพบกับศัตรูใหม่ ผู้ที่มีความทะเยอทะยานที่เป็นภัยมหันต์อย่าง "ไอเซ็น โซสุเกะ" อดีตหัวหน้าหน่วย 5 ซึ่งได้ชักชวน "อิจิมารุ กิง" หัวหน้าหน่วย 3 และ "โทเซ็น คานาเมะ" หัวหน้าหน่วย 9 เข้ามาเป็นพวกในการเริ่มแผนของตน โดยเขาเป็นผู้อยู่เบื้องหลังในการประหารครั้งนี้ เพื่อนำ "โฮเกียวคุ"(อุปกรณ์พิเศษที่มีพลังกึ่งยมทูตและฮอลล์โล่ว์)ออกมาจากตัวลูเคีย แม้อิจิโกะจะเข้าต่อกร แต่ก็ต้องพ่ายแพ้ในพริบตา จนไอเซ็นและพวกหนีไปได้จากการช่วยเหลือของเหล่าฮอลล์โล่ว์

อิจิโกะที่พักฟื้นอาการอยู่ที่โซลโซไซตี้ได้อาทิตย์หนึ่ง ซึ่งตอนที่กลับเขาได้รับมอบตราที่สามารถทำให้เปลี่ยนเป็นยมทูตได้จาก "อุคิทาเกะ จูชิโร่" หัวหน้าหน่วย 13 ส่วนลูเคียแม้ในตอนแรกจะไม่ยอมกลับไปด้วยก็ตาม แต่ในท้ายที่สุดก็ตามกลับไปในฐานะยมทูตอีก เนื่องจากการรุกรานของ "อาร์รันคาร์"(ฮอลล์โล่ว์ที่มีพลังยมทูต ซึ่งไอเซ็นสร้างโดยใช้โฮเกียวคุ)ซึ่งเป็นการต่อสู้ครั้งใหม่ของอิจิโกะที่กำลังดำเนินอยู่ในขณะนี้

## [แก้] ดาบฟันวิญญาณ

### [แก้] ขั้นต้น(ชิไค)

- ชื่อ : ซันเงสึ(斬月:ฟันจันทรา)
- ลักษณะ : ตัวดาบจะเป็นรูปแบบของมีดขนาดใหญ่ที่หล่อเป็นโลหะทั้งเล่ม และมีผ้าพันอยู่ที่ด้ามดาบและตัวดาบยามไม่ใช้
- ความสามารถ : เมื่อฟันออกไป ตัวดาบจะสามารถดูดซับพลังวิญญาณของผู้ใ้้้ช้และเปลี่ยนเป็นคลื่นพลังทำลายสีน้ำเงินที่มีพลังมหาศาลได้ เรียกว่า"เกทซึกะ เทนโช"(月牙天衝:เขี้ยวจันทรา ทะลวงสวรรค์)

### [แก้] ขั้นปลดปล่อยสวัสดิกะ(บังไค)

- ชื่อ : เทนซะ ซันเงสึ(天鎖斬月:โซ่สวรรค์ ฟันจันทรา)
- ลักษณะ : ตัวดาบจะเปลี่ยนเป็นทรงคาตานะ มีตัวคมดาบสีดำ กระบังดาบเป็นรูปสวัสดิกะ และที่ด้ามดาบมีโซ่ห้อยออกมา รวมทั้งเสื้อของอิจิโกะจะเปลี่ยนไปกิโมโนสีดำชายยาว
- ความสามารถ : เป็นดาบที่จะเพิ่มความเร็วและพลังของอิจิโกะให้เพิ่มขึ้นหลายสิบเท่าจนถึงขนาดแยกเป็นเงาไ้ด้หลายร่าง และยังใช้พลังของ"เกทซึกะ เทนโช" ได้เช่นขั้นต้น แต่คลื่นพลังจะเป็นสีดำ

| คุโรซากิ อิจิโกะ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คุโรซากิ อิจิโกะ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%B8/%E0%B9%82/%E0%B8%84%E0%B8%B8%E0%B9%82%E0%B8%A3%E0%B8%8B%E0%B8%B2%E0%B8%81%E0%B8%B4_%E0%B8%AD%E0%B8%B4%E0%B8%88%E0%B8%B4%E0%B9%82%E0%B8%81%E0%B8%B0.html".

หมวดหมู่: เทพมรณะ | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา